PMIndiaData/PMIndiaSum huggingface dataset:
ભારત અને યુનાઈટેડ કિંગડમ વચ્ચે જાહેર વહીવટ અને વહીવટી સુધારા અંગે સમજૂતી કરાર થયા

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ભારત અને યુનાઈટેડ કિંગડમ વચ્ચે જાહેર વહીવટ અને વહીવટી સુધારા ક્ષેત્રે સહયોગ માટે નવેમ્બર, 2015માં કરેલા સમજૂતી કરારને કાર્યોત્તર મંજૂરી આપી છે. આ સમજૂતી કરાર હેઠળ જાહેર વહીવટમાં કુશળ વહીવટની પદ્ધતિઓની આપ-લે, વપરાશકાર સંચાલિત સેવા વ્યવસ્થાની રચના, સેવાઓ પૂરી પાડવામાં અમલદારશાહીના હસ્તક્ષેપમાં ઘટાડો, સરકારી કાર્યવાહીને નવેસરથી ઘડવી, કર્મચારીઓના ક્ષમતા નિર્માણ અને ક્ષમતા વિકાસ, જાહેર ફરિયાદ નિવારણ તંત્ર, સ્થાનિક સરકારી તંત્રમાં સુધારા, સામાજિક સુરક્ષા વધુ મજબૂત કરવા અંગેના સુધારા, સરકારમાં નીતિમત્તાને પ્રોત્સાહન આપતી વ્યૂહરચનામાં સહભાગિતા, કર્મચારીઓના વહીવટ અંગે સરકાર અને ઉદ્યોગ વચ્ચે જોડાણ, જનભાગીદારી, કટોકટી અને આપત્તિ વ્યવસ્થાપન તેમજ સરકારના ડિજિટલ ટ્રાન્સફર્મેશન માટે તંત્ર સ્થાપવા વગેરે ક્ષેત્રે પરસ્પર સહકાર આપવામાં આવશે. જાહેર વહીવટ અને અમલ અંગે સંયુક્ત કાર્યકારી જૂથ આ સમજૂતીના અમલ માટે જવાબદાર રહેશે. આ સમજૂતી કરારને કારણે યુનાઈટેડ કિંગડમમાં ગ્રાહક આધારિત જાહેર સેવા વિતરણ વ્યવસ્થાને જાહેર સેવા વ્યવસ્થાપનના ક્ષેત્રમાં ઝડપથી બદલાતા જતા માહોલને સમજવામાં સહાય મળશે અને તે મુજબનું તંત્ર સ્થાપવામાં, અપનાવવામાં અને ભારતની જાહેર સેવા વિતરણ વ્યવસ્થામાં કેટલીક શ્રેષ્ઠ પદ્ધતિઓ અને પ્રક્રિયાઓમાં નવિનીકરણ કરવામાં મદદ મળશે. આને પગલે ભારતમાં જાહેર સેવા વિતરણની વ્યવસ્થા સુધરશે. સમજૂતી હેઠળ, સંયુક્ત કાર્યકારી જૂથ (જેડબલ્યુજી)ની પ્રથમ બેઠક ચાલુ મહિનાને અંતે લંડન ખાતે યોજવાનું નક્કી કરવામાં આવ્યું છે. પૃષ્ઠભૂમિકા: નાગરિક-કેન્દ્રિત ઓનલાઈન સર્વિસીઝ પૂરી પાડવી એ કાર્યક્ષમ જાહેર વહીવટી વ્યવસ્થાનો પાયો છે. આને કારણે શાસનમાં પારદર્શિતા અને ઉત્તરદાયિત્વ આવે છે અને ન્યાયપૂર્ણ વિકાસ સંભવ બને છે. ભારત સરકારે સમગ્ર દેશમાં સરકારી સેવાઓના ઓનલાઈન વિતરણમાં નોંધપાત્ર પરિવર્તનનું લક્ષ્ય નક્કી કર્યું છે. આને પગલે, જાહેર વહીવટી વ્યવસ્થા અને જાહેર ફરિયાદ નિવારણ તંત્રના નવિનીકરણ, ઈ-ગવર્નન્સ દાખલ કરવું, ડિજિટલ ઈન્ડિયા વગેરે જેવા સરકારના પ્રયત્નોને ટેકો મળે છે. વળી, ઈ-ગવર્નન્સ આધારિત નાગરિક-કેન્દ્રિત એન્ડ-ટુ-એન્ડ ઓન-લાઈન સેવાઓ દ્વારા મિનિમમ ગવર્નમેન્ટ વિથ મેક્ઝિમમ ગવર્નન્સ – ઓછામાં ઓછા સરકારી હસ્તક્ષેપ સાથે શ્રેષ્ઠમાં શ્રેષ્ઠ શાસનનું લક્ષ્યાંક પણ સધાય છે. સુશાસન અને વહીવટી સુધારાનાં પગલાં માટે આંતરરાષ્ટ્રીય સહયોગ મેળવવાના પ્રયત્નોના ભાગરૂપે વહીવટી સુધારા અને જાહેર વ્યવસ્થા વિભાગે અત્યાર સુધીમાં ચીન, મલેશિયા, સિંગાપોર સાથે દ્વિપક્ષીય તેમજ બ્રાઝિલ અને દક્ષિણ આફ્રિકા સાથે ત્રિપક્ષીય સમજૂતી કરાર કર્યા છે.સંયુક્ત રાષ્ટ્રોના ઈ-ગવર્નન્સ સર્વેમાં યુનાઈટેડ કિંગડમ ઉચ્ચ ક્રમ ધરાવે છે, જેના પગલે તાજેતરમાં યુનાઈટેડ કિંગડમ સાથે સમજૂતી કરાર કરવામાં આવ્યા છે.
મોરિશિયસમાં સુપ્રિમ કોર્ટના નવા ભવનના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ

મોરિશિયસના પ્રધાનમંત્રી માનનીય પ્રવિંદ કુમાર જગન્નાથ, વરિષ્ઠ મંત્રીઓ અને મોરિશિયસના મહાનુભવો, માનવંતા મહેમાનો, નમસ્કાર, બોન્જુર હું આપ સૌને ઉષ્માભર્યા અભિનંદન પાઠવુ છું. સૌ પ્રથમ તો હું સરકારને અને મોરિશિયસના લોકોને કોવિડ-19ની વૈશ્વિક મહામારીના અસરકારક વ્યવસ્થાપન બદલ તથા સમયસર દવાઓનો પૂરવઠો પૂરો પાડવા બદલ તથા પોતાના અનુભવોનુ આદાનપ્રદાન કરવા બદલ અભિનંદન આપુ છું. મિત્રો, આજે આપણે ભારત અને મોરિશિયસ વચ્ચેની વધુ એક સિમાચિન્હરૂપ વિશેષ મૈત્રીની ઉજવણી કરી રહ્યા છીએ. પોર્ટ લુઈસમાં નવુ સુપ્રિમ કોર્ટનું ભવન એ આપણા સહકારનુ અને સહિયારા મૂલ્યોનુ પ્રતિક છે. ભારત અને મોરેશિયસ બંને લોકશાહી પધ્ધતિના મહત્વના સ્થંભ તરીકે સ્વતંત્ર ન્યાયતંત્રનુ સન્માન કરે છે. આ આધુનિક ડિઝાઈન અને બાંધકામ સાથેનુ પ્રભાવક નવુ ભવન એ આ સન્માનની નિશાની છે. મને એ વાતનો આનંદ છે કે, આ પ્રોજેકટ સમયસર અને શરૂઆતમાં અંદાજ મુકાયેલા ખર્ચમાં જ પૂર્ણ કરવામાં આવ્યો છે. પ્રધાનમંત્રી જગન્નાથજી સાથે મળીને થોડાક મહિનાઓ પહેલાં જ અમે એક સિમાચિન્હરૂપ મેટ્રો પ્રોજેકટનુ તથા એક અદ્યતન હૉસ્પિટલનુ ઉદ્ઘાટન કર્યુ હતું. મને એ જાણીને આનંદ થાય છે કે, આ બંને પ્રોજેક્ટ મોરેશિયસના લોકો માટે ઉપયોગી સાબિત થઈ રહ્યા છે. મિત્રો, મોરેશિયસમાં જ મેં
અમે સંયુક્ત રીતે અમારી ભારત-બાંગ્લાદેશ મિત્રતાના 50 વર્ષની સ્થાપનાને યાદ કરીએ છીએ અને ઉજવણી કરીએ છીએ: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે અમે ભારત–બાંગ્લાદેશની અમારી 50 વર્ષની મિત્રતાના પાયાને સંયુક્ત રીતે યાદ કરીએ છીએ અને ઉજવણી કરીએ છીએ. એક ટ્વિટમાં, પ્રધાનમંત્રીએ કહ્યું; "આજે ભારત અને બાંગ્લાદેશ મૈત્રી દિવસની ઉજવણી કરે છે. અમે સંયુક્ત રીતે અમારી 50 વર્ષની મિત્રતાના પાયાને યાદ કરીએ છીએ અને ઉજવણી કરીએ છીએ. હું આપણા સંબંધોને વધુ વિસ્તૃત કરવા અને ગાઢ બનાવવા માટે
પ્રધાનમંત્રી નરેન્દ્ર મોદી બિલ ગેટ્સને મળ્યાં

પ્રધાનમંત્રી શ્રી નરેન્દ્ર મોદીએ આજે બિલ એન્ડ મિલિન્દા ગેટ્સ ફાઉન્ડેશનનાં સહ-અધ્યક્ષ શ્રી બિલ ગેટ્સ સાથે બેઠક યોજી હતી. શ્રી ગેટ્સ ભારતની ત્રણ દિવસની મુલાકાતે આવ્યાં છે. મોદી અને ગેટ્સ અગાઉ સપ્ટેમ્બર મહિનામાં ન્યૂયોર્કમાં મળ્યાં હતાં. ઉલ્લેખનીય છે કે, શ્રી મોદી સપ્ટેમ્બરમાં સંયુક્ત રાષ્ટ્રની મહાસભાની મુલાકાતે ગયા હતાં. શ્રી બિલ ગેટ્સે સતત વિકાસ લક્ષ્યાંકો (એસડીજી)ને પ્રાપ્ત કરવા માટે ભારતનાં પ્રયાસો, ખાસ કરીને આરોગ્ય, પોષણ, સ્વચ્છતા અને કૃષિનાં ક્ષેત્રમાં થઇ રહેલા પ્રયાસોને ટેકો આપવાની એમનાં ફાઉન્ડેશનની કટિબદ્ધતાનો પુનરોચ્ચાર કર્યો હતો. શ્રી ગેટ્સે મુખ્ય કેન્દ્રિત ક્ષેત્ર તરીકે પોષણને પ્રાથમિકતા આપવાના મુદ્દે પ્રધાનમંત્રીની પ્રશંસા કરી હતી તેમજ રાષ્ટ્રીય પોષણ અભિયાન હેઠળ મોદી સરકારે હાથ ધરેલા પ્રયાસોને બિરદાવ્યાં હતાં. તેમણે નવા વિચારો પણ પ્રસ્તુત કર્યા હતાં, જેનાથી કૃષિ ઉત્પાદકતા અને વ્યવસ્થાની કામગીરીમાં વધારો કરવામાં મદદ મળી શકે છે, જેમાં ખાસ ધ્યાન ગરીબો માટે સુલભતા વધારવા અને વંચિતોનાં ઉત્થાન માટેનાં પ્રયાસો પર ધ્યાન કેન્દ્રિત કરવામાં આવ્યું છે. પ્રધાનમંત્રીએ બિલ એન્ડ મિલિન્દા ગેટ્સ ફાઉન્ડેશનનાં પ્રયાસોની પ્રશંસા કરી હતી તથા સરકાર ફાઉન્ડેશન દ્વારા પ્રદર્શિત કુશળતા અને જવાબદારીનાં મૂલ્યોને કેવી રીતે મહત્ત્વ આપે છે એ પ્રદર્શિત કર્યું હતું. તેમણે સૂચન કર્યું હતું કે, આરોગ્ય, પોષણ, કૃષિ અને પર્યાવરણને અનુકૂળ ઊર્જાનાં ક્ષેત્રોમાં ડેટા અને પુરાવા આધારિત કાળજીપૂર્વક વિચારેલા હસ્તક્ષેપો અને સહયોગમાં વિકાસલક્ષી કામગીરીને વેગ આપવામાં કેવી રીતે મદદરૂપ થઈ શકે છે. શ્રી બિલ ગેટ્સ એમની ઇન્ડિયા લીડરશિપ ટીમનાં મુખ્ય સભ્યો સાથે પ્રધાનમંત્રીને મળ્યાં હતાં.
પ્રધાનમંત્રીએ તેલંગાણાના લોકોને રાજ્યના સ્થાપના દિવસ નિમિત્તે શુભેચ્છા પાઠવી; આંધ્રપ્રદેશના લોકોને પણ શુભકામનાઓ આપી

પ્રધાનમંત્રી શ્રી નરેન્દ્ર મોદીએ તેલંગાણાના સ્થાપના દિવસ નિમિત્તે રાજ્યના લોકોને શુભેચ્છાઓ પાઠવી હતી. પ્રધાનમંત્રીએ આંધ્રપ્રદેશના લોકોને પણ શુભાકામનાઓ પાઠવી હતી. પ્રધાનમંત્રીએ કહ્યું, “તેલંગાણાના સ્થાપના દિવસ નિમિત્તે હું આ અદભુત રાજ્યના લોકોને શુભકામનાઓ પાઠવું છુ. તેલંગાણાના લોકો કઠોર પરિશ્રમ માટે જાણીતા છે, જે દેશના વિકાસમાં તેમનું મહત્ત્વપૂર્ણ યોગદાન આપી રહ્યા છે. હું તેલંગાણાની પ્રગતિ માટે પ્રાર્થના કરું છુ. આંધ્રપ્રદેશની મારી બહેનો અને ભાઈઓને શુભેચ્છાઓ. વિજ્ઞાનથી માંડીને રમત-ગમત, શિક્ષણથી માંડીને ઉદ્યોગસાહસિકતા સુધીના ક્ષેત્રોમાં આંધ્રપ્રદેશનું ખૂબ મોટુ યોગદાન રહ્યું છે. હું કામના કરું છુ કે આવનારા વર્ષોમાં આ રાજ્ય વધુ સમૃદ્ધ બને.”
પ્રધાનમંત્રીએ મોરબીમાં દિવાલ ધરાશાયી થવાથી થયેલી જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના મોરબીમાં દિવાલ ધરાશાયી થવાને કારણે થયેલી જાનહાનિ અંગે ઊંડો શોક વ્યક્ત કર્યો છે. શ્રી મોદીએ ગુજરાતના મોરબીમાં દિવાલ ધરાશાયી થયેલા પીડિતો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ ભૂતપૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રીમતી ને ઇન્દિરા ગાંધીજી તેમની જન્મજયંતી પર શ્રદ્ધાંજલિ આપી છે. એક ટ્વિટમાં, વડા પ્રધાને કહ્યું; "હું ભૂતપૂર્વ પ્રધાનમંત્રી શ્રીમતી ઇન્દિરા ગાંધીજીને તેમની જન્મજયંતી પર શ્રદ્ધાંજલિ અર્પણ કરું છું."
સિંગાપોરના નાયબ પ્રધાનમંત્રી થર્મન શણ્મુગરત્નમ પ્રધાનમંત્રી મોદીને મળ્યા

સિંગાપોરના નાયબ પ્રધાનમંત્રી મહામહિમ શ્રી થર્મન શણ્મુગરત્નમ આજે પ્રધાનમંત્રી નરેન્દ્ર મોદીને મળ્યા હતા. આ બેઠકમાં પ્રધાનમંત્રીએ સિંગાપોરના પ્રધાનમંત્રી મહામહિમ શ્રી લી હસિએન લૂંગે ઓક્ટોબર, 2016માં લીધેલી ભારતની સફળ મુલાકાતને યાદ કરી હતી અને એ સમિટમાં લેવાયેલા નિર્ણયો પર બંને પક્ષે કરેલી ફોલો-અપ કામગીરીની પ્રશંસા કરી હતી. શ્રી શણ્મુગરત્નમે જીએસટીના સફળ અમલ બદલ પ્રધાનમંત્રીને અભિનંદન આપ્યા હતા. તેમણે દ્વિપક્ષીય સંબંધો, ખાસ કરીને આર્થિક ક્ષેત્રમાં સંબંધો પર થયેલી પ્રગતિ પર ટૂંકમાં માહિતી આપી હતી. પ્રધાનમંત્રીએ રોકાણ, શહેરી વિકાસ, નાગરિક ઉડ્ડયન અને કૌશલ્ય વિકાસ જેવા ક્ષેત્રોમાં ગાઢ દ્વિપક્ષીય સંબંધોની પ્રશંસા કરી હતી. બંને નેતાઓએ બેંકિંગ, ડિજિટલ ફાઇનાન્સ, પ્રવાસન અને નવીનતામાં દ્વિપક્ષીય જોડાણ માટેની સંભવિતતા પર પણ ચર્ચા કરી હતી.
પ્રધાનમંત્રીએ રવિદાસ જયંતી પર દિલ્હીમાં શ્રી ગુરુ રવિદાસ વિશ્રામ ધામ મંદિરની મુલાકાત લીધી

પ્રધાનમંત્રી શ્રી નરેન્દ્ર મોદીએ રવિદાસ જયંતી નિમિત્તે દિલ્હીમાં શ્રી ગુરુ રવિદાસ વિશ્રામ ધામ મંદિરની મુલાકાત લીધી હતી અને તેમને નમન કર્યા હતા. ટ્વીટ્સની શ્રેણીમાં, પ્રધાનમંત્રીએ કહ્યું; "આજે, રવિદાસ જયંતીના શુભ અવસર પર, મેં દિલ્હીમાં શ્રી ગુરુ રવિદાસ વિશ્રામ ધામ મંદિરની મુલાકાત લીધી. તમામ દેશવાસીઓને રવિદાસ જયંતીની શુભકામનાઓ." "સંત રવિદાસજીનું આ પવિત્ર મંદિર લોકો માટે પ્રેરણારૂપ છે. હું ભાગ્યશાળી છું કે એક સાંસદ તરીકે મને અહીં વિકાસ કાર્યો પૂર્ણ કરવાની તક મળી છે." "દિલ્હીના શ્રી ગુરુ રવિદાસ વિશ્રામ ધામ મંદિરની ખૂબ જ ખાસ ક્ષણો."
પ્રધાનમંત્રીએ ડો. બાબાસાહેબ આંબેડકરના નિવાર્ણ દિવસ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડો. બાબાસાહેબ આંબેડકરને તેમના નિર્વાણ દિવસ પર શ્રદ્ધાસુમન અર્પણ કર્યા હતા. પ્રધાનમંત્રીએ કહ્યું હતું કે, “હું ડો. બાબાસાહેબ આંબેડકરને તેમના નિર્વાણ દિવસ પર શત શત વંદન કરું છું. ભારત હંમેશા બાબાસાહેબની અમૂલ્ય રાષ્ટ્રસેવા બદલ કૃતજ્ઞ રહેશે.”
પ્રધાનમંત્રીએ આંધ્રપ્રદેશના મુખ્યમંત્રી સાથે એક ઉચ્ચસ્તરીય બેઠકમાં દુષ્કાળ અને પાણીની અછતની સ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે આંધ્રપ્રદેશના કેટલાક ક્ષેત્રોમાં દુષ્કાળ અને પાણીની અછતની સ્થિતિ અંગે યોજાયેલ એક ઉચ્ચસ્તરીય બેઠકની અધ્યક્ષતા કરી હતી. આંધ્રપ્રદેશના મુખ્યમંત્રી શ્રી એન. ચંદ્રબાબુ નાયડુ ઉપસ્થિત રહ્યા હતાં. ભારત સરકાર અને આંધ્રપ્રદેશ રાજ્યના વરિષ્ઠ અધિકારીગણ પણ આ બેઠકમાં હાજર રહ્યાં હતાં. રાજ્યના બાકી રકમને સરભર કર્યા બાદ રાષ્ટ્રીય આપત્તિ રાહત ફંડ (એનડીઆરએફ) થી રાજ્યને રૂ.315.95 કરોડની રકમ રીલિઝ કરવામાં આવી છે. આ રૂ.330 કરોડની એ રકમની ઉપરાંત છે, જેને વર્ષ 2015-16 માટે રાજ્ય આપત્તિ રાહત ફંડ (એસડીઆરએફ) ના કેન્દ્રીય હિસ્સા તરીકે રાજ્યને રીલિઝ કરવામાં આવેલ હતી. આ ઉપરાંત વર્ષ 2016-17 માટે એસડીઆરએફના પ્રથમ હપ્તા તરીકે રૂ.173.25 કરોડની રકમ રીલિઝ કરવામાં આવી છે. મુખ્યમંત્રીએ દુષ્કાળમાં ઘટાડો કરવાના પ્રયાસો હેઠળ માટીરોધક બંધોનું નિર્માણ, લિફ્ટ સિંચાઈ યોજનાઓનું પુનસ્થાપન અને મોબાઈલ સ્પ્રિંકલર યુનિટો (રેન ગન)ને ગોઠવવા માટે લેવાયેલાં પગલાંઓની માહિતી આપી હતી. તેમણે સુક્ષ્મ સિંચાઈના ક્ષેત્રે કરવામાં આવેલ પ્રગતિનો ઉલ્લેખ કર્યો હતો. રાજ્યએ વર્ષ 2022 સુધી સુક્ષ્મ સિંચાઈ હેઠળ 20 લાખ હેક્ટરનું લક્ષ્ય રાખેલ છે. આ ક્ષેત્રમાં વૈશ્વિક સ્તરે અપનાવવામાં આવનાર સર્વોત્તમ રીતો-પદ્ધતિઓ તથા સંશોધન પર પણ ચર્ચા થઈ હતી. સુક્ષ્મ સિંચાઈ માટે રાજ્ય દ્વારા કરાયેલા પ્રયત્નોની પ્રશંસા કરતાં પ્રધાનમંત્રી નરેન્દ્ર મોદીએ એક કાર્યદળનું ગઠન કરવાનો નિર્દેશ આપ્યો હતો, જેનાથી પાણીની બચત, શ્રેષ્ઠ ઉત્પાદકતા અને ખાતર, જંતુનાશક તથા શ્રમની ઘટેલી ઈનપુટ ખર્ચના હિસાબે બચત જેવા વિવિધ સ્તરે મહારાષ્ટ્ર,આંધ્રપ્રદેશ અને ગુજરાતમાં ડ્રીપ સિંચાઈની આર્થિક અસરનું વિસ્તૃત અધ્યયન કરવું પડશે. મુખ્યમંત્રીએ યુરિયાની નીમ-કોટિંગ અને નગરપાલિકાના ઘન કચરાથી તૈયાર કમ્પોસ્ટ માટે પ્રતિ ટન રૂ.1500 ની રજુઆત કરવા સંબંધિત પહેલ માટે પ્રધાનમંત્રીની પ્રશંસા કરતાં જણાવ્યું કે આ પગલાંઓથી મૃદાની હાલત સુધારવા અને યુરિયાના અન્યત્ર થતાં ઉપયોગને રોકવામાં ખુબ જ મદદ મળશે. મુખ્યમંત્રીએ આ પ્રસંગે એક સંક્ષિપ્ત પ્રેઝન્ટેશન પણ કર્યું હતું તેમાં એવી માહિતી આપવામાં આવી હતી કે કેવી રીતે રાજ્ય સરકાર ખેતરમાં કૃષિ અને જળની સ્થિતિ વિશે વાસ્તવિક સમય પર અપડેટ મેળવવા માટે ટેકનોલોજીનો ઉપયોગ કરી રહી છે. આ અભિનવ પગલાંઓની પ્રશંસા કરતાં પ્રધાનમંત્રીએ નીતિ આયોગને રાજ્યો સાથે વિચાર-વિમર્શ કરીને એક કાર્યદળનું ગઠન કરવાનો અનુરોધ કર્યો હતો, જેનાથી એક એવું મોડલ સૂચવવાની જવાબદારી સોંપવામાં આવે જેનાથી એ જાણી શકાશે કે પાક વીમા માટે ટેકનોલોજીનો કઈ રીતે ઉપયોગ કરી શકાય છે. આ બેઠક કેન્દ્ર અને રાજ્યએ પરસ્પર મળીને કામ કરવાના સંકલ્પ સાથે સંપન્ન થઈ હતી.
પ્રધાનમંત્રીએ બંને ગૃહોમાં બંધારણ (127મુ સંશોધન) બિલ, 2021 પસાર કરવા અંગે પ્રશંસા કરી

પ્રધાનમંત્રી શ્રી નરેન્દ્ર મોદીએ બંને ગૃહોમાં બંધારણ (127મુ સંશોધન) વિધેયક, 2021 પસાર થવાને રાષ્ટ્ર માટે એક સીમાચિહ્નરૂપ ક્ષણ ગણાવી છે. એક ટ્વિટમાં વડાપ્રધાને કહ્યું: "બંને ગૃહોમાં બંધારણ (127મુ સંશોધન) બિલ, 2021 પસાર થવું એ આપણા રાષ્ટ્ર માટે સીમાચિહ્નરૂપ ક્ષણ છે. આ બિલ સામાજિક સશક્તીકરણને આગળ ધપાવે છે. તે હાંસિયામાં ધકેલાયેલા વર્ગને ગૌરવ, તક અને ન્યાય સુનિશ્ચિત કરવા માટે અમારી સરકારની પ્રતિબદ્ધતાને પણ દર્શાવે છે."
મંત્રીમંડળે હિંદુસ્તાન ઉર્વરક એન્ડ રસાયણ લિમિટેડ (એચયુઆરએલ) દ્વારા ભારતીય ફર્ટિલાઇઝર્સ નિગમ લિમિટેડ (એફસીઆઈએલ)નાં ગોરખપુર અને સિંદરી એકમો તથા હિંદુસ્તાન ફર્ટિલાઇઝર્સ કોર્પોરેશન લિમિટેડ (એચએફસીએલ)નાં બરૌની એકમનાં પુનર્ગઠન માટે કન્સેશન સમજૂતી અને ભાડાપટ્ટા સમજૂતી તથા ભાડાપટ્ટ પર જમીન ઉપલબ્ધ કરાવવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની સમિતિએ નીચેનાં પ્રસ્તાવોને મંજૂરી આપી હતી – હિંદુસ્તાન ઉર્વરક એન્ડ રસાયણ લિમિટેડ (એચયુઆરએલ)ને ભાડાપટ્ટે જમીન ઉપલબ્ધ કરાવવી. હિંદુસ્તાન ઉર્વરક એન્ડ રસાયણ લિમિટેડ (એચયુઆરએલ) દ્વારા ભારતીય ઉર્વરક નિગમનાં ગોરખપુર અને સિંદરી એકમો તથા હિંદુસ્તાન ઉર્વરક લિમિટેડ (એચએલસીએલ)નાં બરૌની એકમનાં પુનર્ગઠન માટે કન્સેશન સમજૂતી અને ભાડાપટ્ટાની સમજૂતી કરાવી. ગોરખપુર, સિંદરી અને બરૌનીની ત્રણ યોજના માટે એચયુઆરએલ અને એફસીઆઈએલ/એચએફસીએલ વચ્ચે સમજૂતીને ધ્યાનમાં રાખીને વૈકલ્પિક સમજૂતીઓ અને અન્ય સમજૂતીઓને મંજૂરી આપવા માટે આંતર-મંત્રાલય સમિતિને અધિકૃત કરવી. અસરઃ એફસીઆઈએલ/એચએફસીએલનાં ગોરખપુર, સિંદરી અને બરૌની એકમોનાં પુનર્ગઠનથી ખાતર ક્ષેત્રમાં પર્યાપ્ત રોકાણ સુનિશ્ચિત થશે. આ એકમો જગદીશપુર-હલ્દિયા પાઇપલાઇન (જેએચપીએલ) ગેસ પાઇપલાઇનનાં મુખ્ય ગ્રાહક સ્વરૂપે કામ કરશે, જેને પૂર્વ ભારતમાં મહત્ત્વપૂર્ણ માળખાગત વિકાસ માટે પાથરવામાં આવે છે. જેનાથી વિસ્તારમાં રોજગારીની તકો પેદા થશે અને પૂર્વ ભારત/રાજ્યનાં અર્થતંત્રમાં વૃદ્ધિ થશે. ખાતર એકમોનાં પુનર્ગઠનથી યૂરિયાનું સ્થાનિક ઉત્પાદન વધશે અને પરિણામસ્વરૂપે યૂરિયામાં સ્વનિર્ભરતા આવશે. વિગત: એનટીપીસી, આઇઓસીએલ, સીઆઇએલ અને એફસીઆઈએલ/એચએફસીએલની સંયુક્ત સાહસની કંપની એચયુઆરએલની રચના જૂન, 2016માં કરવામાં આવી હતી, જેથી ગોરખપુર, સિંદરી અને બરૌનીમાં ખાતર પુનર્ગઠન યોજનાઓનો અમલ થઈ શકે. આ ત્રણ સ્થળો પર ખાતર યોજનાની સ્થાપનામાં એચયુઆરએલની સહાયતા માટે એફસીઆઈએલ/એચએફસીએલ દ્વારા એચયુઆરએલની સાથે ભાડાપટ્ટાની સમજૂતી પર હસ્તાક્ષર થવાનાં છે. જમીનને 55 વર્ષ માટે ભાડાપટ્ટે આપવામાં આવશે. ભાડાપટ્ટાનાં ધારક (એચયુઆરએલ) દર વર્ષે ભાડાપટ્ટાદાતા (એફસીઆઈએલ/એચએફસીએલ)ને એક લાખ રૂપિયાનો આંશિક પટ્ટો ભાડે આપશે. એફસીઆઈએલની સિંદરી અને ગોરખપુર એકમો તથા એચએફસીએલની બરૌની એકમ માટે કન્સેશન સમજૂતીને ધ્યાનમાં રાખીને એફસીઆઈએલ/એચએફસીએલ તથા એચયુઆરએલ (કન્સેશન સાથે) વચ્ચે સમજૂતી થવાની છે. જે અંતર્ગત એચયુઆરએલને ડિઝાઇન, એન્જિનીયરિંગ, નિર્માણ, ખરીદ, પરીક્ષણ, તપાસ, સંચાલન, ખનીજ મશીનરીની દેખરેખ અને એનાં ઉત્પાદનનું માર્કેટિંગ કરવાનો અધિકાર થઈ શકે. એચયુઆરએલને ભંડોળ મેળવવા માટે જમીન ફાળવણીનાં ઉદ્દેશને ધ્યાનમાં રાખીને એફસીઆઈએલ/એચએફસીએલ, વિશેષ યોજના માટે ઋણદાતા પ્રતિનિધિ અને એચયુઆરએલ વચ્ચે થનારી વૈકલ્પિક સમજૂતી, જે એક ત્રિપક્ષીય સમજૂતી છે, આ માટે દરેક યોજનાઓનાં સંબંધમાં ઋણદાતા સમૂહ દ્વારા હસ્તાક્ષર કર્યા પછી આ સમજૂતી પર હસ્તાક્ષર કરવાની જરૂર પડશે.
પ્રધાનમંત્રીએ દેશમાં કોવિડ-19ની પરિસ્થિતિ અને રસીકરણ કવાયત બાબતે રાજ્યપાલો સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે દેશમાં કોવિડ-19ની વર્તમાન પરિસ્થિતિ અને હાલમાં ચાલી રહેલી રસીકરણ કવાયત અંગે રાજ્યોના રાજ્યપાલો સાથે વીડિયો કોન્ફરન્સિંગના માધ્યમથી સંવાદ કર્યો હતો. પ્રધાનમંત્રીએ જણાવ્યું હતું કે, કોવિડ સામેની આ જંગમાં રસીની સાથે સાથે આપણા મૂલ્યો અને ફરજ પ્રત્યેની લાગણી આપણી સૌથી મોટી તાકાત છે. છેલ્લા એક વર્ષમાં પોતાની ફરજને ધ્યાનમાં રાખીને આ જંગમાં ભાગ લેનારા તમામ નાગરિકોની કામગીરીની તેમણે પ્રશંસા કરતા જણાવ્યું હતું કે, જન ભાગીદારીની આવી જ લાગણીને હાલમાં પણ પ્રોત્સાહન આપવાની જરૂરિયાત છે. તેમણે કહ્યું હતું કે, પોતાની સામાજિક ક્ષમતાઓના યોગ્ય ઉપયોગ દ્વારા રાજ્યપાલોની ભૂમિકા આ લક્ષ્ય પ્રાપ્ત કરવા માટે વધુ મહત્વપૂર્ણ બની જાય છે. તેમણે કહ્યું હતું કે, રાજ્ય સરકાર અને સમાજ વચ્ચે બહેતર સંકલન સાધવા માટે રાજ્યપાલો એક મહત્વપૂર્ણ લિંક સમાન છે. તેમણે ઉમેર્યું હતું કે, તમામ સામુદાયિક સંગઠનો, રાજકીય પક્ષો,
પ્રધાનમંત્રીએ પદ્મશ્રી પુરસ્કાર વિજેતા શ્રી નંદા પ્રસ્ટીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પદ્મશ્રી પુરસ્કાર વિજેતા શ્રી નંદા પ્રુસ્ટીજીના નિધન પર શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "શ્રી નંદા પ્રુસ્ટીજીના નિધનથી દુઃખી છું. ખૂબ જ આદરણીય "નંદા સર" ઓડિશામાં શિક્ષણનો આનંદ ફેલાવવાના તેમના પ્રયાસોને કારણે પેઢીઓ સુધી યાદ કરવામાં આવશે. તેમણે થોડા અઠવાડિયા પહેલા પદ્મ એવોર્ડ સમારોહમાં રાષ્ટ્રનું ધ્યાન ખેંચ્યું અને સ્નેહ મેળવ્યો હતો. ઓમ શાંતિ."
પ્રધાનમંત્રીએ સમાજ સુધારક જ્યોતિબા ફૂલેની પુણ્યતિથી પર તેમને નમન કર્યું

પ્રધાનમંત્રી શ્રી નરેન્દ્ર મોદીએ 19 મી સદીના જાણીતા સમાજ સુધારક શ્રી જ્યોતિબા ફૂલેની પુણ્યતિથી પર તેમને નમન કર્યા છે. પ્રધાનમંત્રીએ કહ્યું, “હું મહાત્મા ફૂલેને તેમની પુણ્યતિથી પર પ્રણામ કરું છું. અત્યંત ઉત્કૃષ્ટ વ્યક્તિત્વ ધરાવતા શ્રી જ્યોતિબા ફૂલેએ શિક્ષણ પર ધ્યાન કેન્દ્રિત કર્યું અને પોતાના સમાજ સુધારણાના કાર્યથી ઘણા લોકોના જીવનને સ્પર્શ્યું.”
હિમાચલ પ્રદેશના કુલ્લુમાં બસ અકસ્માતથી પીએમ દુઃખી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના કુલ્લુ જિલ્લામાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પ્રધાનમંત્રીએ ની મૃતકના નજીકના સંબંધીઓને રૂ. 2 લાખ અને બસ અકસ્માતમાં ઘાયલ થયેલા લોકોને પ્રધાનમંત્રી રાષ્ટ્રીય રાહત ફંડ (
પ્રધાનમંત્રીએ લેબનાનના બેરૂત શહેરમાં થયેલ મોટા વિસ્ફોટથી આઘાત વ્યક્ત કર્યો

પ્રધાનમંત્રી શ્રી નરેન્દ્ર મોદીએ લેબનાનના બેરૂત શહેરમાં થયેલા મોટા વિસ્ફોટથી આઘાત અને દુ:ખની લાગણી વ્યક્ત કરી છે. પ્રધાનમંત્રીએ કહ્યું, “બેરૂત શહેરમાં થયેલા મોટા વિસ્ફોટથી થયેલ જાનમાલના નુકસાનથી આઘાત અને દુ:ખ થયું. અમારી સંવેદના અને પ્રાર્થના શોકગ્રસ્ત પરિવારો અને ઘાયલો સાથે છે.
મંત્રીમંડળે બેવડા કરવેરા નિવારવા માટે ભારત અને ચીલી વચ્ચે પ્રોટોકોલ અને સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ભારત સરકાર અને ચીલી સરકાર વચ્ચે કરવેરા અને આવક ઉપર બેવડા કર અને નાણાકિય ભારણ ભરપાઇ કરવાની સ્થિતિ નાબૂદ કરવા માટે કરવામાં આવેલા પ્રોટોકોલ અને કરાર ()ને મંજૂરી આપવામાં આવી છે. મહત્વની અસર: આ ડીટીટીએના કારણે કરવેરાનુ બેવડુ ભારણ દૂર કરવામાં મદદ મળશે અને સમજૂતી કરાર મારફતે બંને દેશો વચ્ચે કર અધિકારની સ્પષ્ટ ફાળવણી થશે તથા બંને દેશોના રોકાણકારો અને વિવિધ વ્યવસાયો માટે કરવેરાની નિશ્ચિતતા ઉપલબ્ધ થશે ઉપરાંત સ્રોત દેશ પર વ્યજ, રોયલ્ટી અને તકનીકી સેવાનું ચોક્કસ વેતન નક્કી થશે. આ કરાર અને પ્રોટોકોલનાં અમલથી જી-20, ઓઈસીડી આધારિત લઘુત્તમ ધોરણો તથા અન્ય ભલામણો તથા પ્રોજેકટનો નફો તબદીલ કરવા અંગેનાં ધોરણોનો અમલ થશે. પ્રાસ્તાવિક પાઠ, ઉપરાંત કરારમાં પ્રિન્સિપલ પર્પઝ ટેસ્ટ, નિંદા વિરોધી સામાન્ય જોગવાઈઓની સાથે સાથે બીઈપીએસ પ્રોજેકટ અનુસાર લાભના મર્યાદિતપણા અંગે સરળ કલમનો સમાવેશ કરાયો છે, જેના પરિણામે કરવેરાની વ્યુહરચનાઓ પર અંકુશ થઈ શકશે તથા કરવેરાના કાયદાઓ વચ્ચે રહેલી ઉણપો તથા વિસંગતાતા દૂર થઈ શકશે. અમલીકરણની વ્યુહરચના અને લક્ષ્યાંકો: કેબિનેટની મંજૂરી પછી કરાર અને પ્રોટોકોલ અમલમાં લાવવા અંગે જરૂરી ઔપચારિકતાઓ પૂર્ણ કરવામાં આવશે. અમલીકરણ પર મંત્રાલય નજર રાખશે.
આપણે એ મહાન લોકોને શ્રદ્ધાંજલિ આપીએ છીએ જેમણે આપણને આપણું બંધારણ આપ્યું: પીએમ

પ્રધાનમંત્રી શ્રી નરેન્દ્ર મોદીએ એ મહાન લોકોને શ્રદ્ધાંજલિ આપી છે જેમણે આપણને બંધારણ આપ્યું હતું અને રાષ્ટ્ર માટે તેમના દ્રષ્ટીકોણને સાકાર કરવાની પ્રતિબદ્ધતાનો પુનરોચ્ચાર કર્યો હતો. એક ટ્વીટમાં, પ્રધાનમંત્રી કહ્યું; "આજે, બંધારણ દિવસ પર, અમે તે મહાન લોકોને શ્રદ્ધાંજલિ આપીએ છીએ જેમણે આપણને આપણું બંધારણ આપ્યું અને આપણા રાષ્ટ્ર માટે તેમના વિઝનને પૂર્ણ કરવાની આપણી પ્રતિબદ્ધતાનો પુનરોચ્ચાર કરીએ છીએ."
પીએમ 28-29 જુલાઈએ ગુજરાત અને તમિલનાડુની મુલાકાત લેશે

પ્રધાનમંત્રી શ્રી નરેન્દ્ર મોદી 28-29 જુલાઈ, 2022ના રોજ ગુજરાત અને તમિલનાડુની મુલાકાત લેશે. 28 જુલાઈના રોજ બપોરે 12 વાગ્યાના સુમારે, પ્રધાનમંત્રી સાબરકાંઠાની ગધોડા ચોકી ખાતે સાબર ડેરીના બહુવિધ પ્રોજેક્ટ્સનું ઉદ્ઘાટન અને શિલાન્યાસ કરશે. ત્યારબાદ, પ્રધાનમંત્રી ચેન્નાઈ જશે અને લગભગ 6 વાગ્યે ચેન્નાઈના
પ્રધાનમંત્રીએ નાનાજી દેશમુખની જન્મશતાબ્દીની ઉજવણીનાં ઉદ્ઘાટન કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં પુસા ખાતે આઇએઆરઆઈમાં નાનાજી દેશમુખની જન્મશતાબ્દીની ઉજવણીનાં ઉદ્ઘાટન સમારંભમાં હાજરી આપી હતી. પ્રધાનમંત્રીએ “ટેકનોલોજી અને ગ્રામીણ જીવન” થીમ પરનાં પ્રદર્શનની મુલાકાત લીધી હતી. આ પ્રદર્શનમાં સારી પદ્ધતિઓ અને ઉપયોગીતાઓ તેમજ ગ્રામીણ વિકાસ મંત્રાલયની યોજનાઓ અને પહેલો દર્શાવવામાં આવી છે. અહીં પ્રધાનમંત્રીએ કેટલાંક સંશોધકો અને લાભાર્થીઓ સાથે વાતચીત કરી હતી. પ્રધાનમંત્રીએ નાનાજી દેશમુખ અને લોકનાયક જયપ્રકાશ નારાયણને પુષ્પાંજલિ અર્પણ કરી હતી. એમણે નાનાજી દેશમુખની સ્મૃતિનાં પ્રતીક સ્વરૂપે પોસ્ટેજ સ્ટેમ્પ જાહેર કર્યા હતા. પ્રધાનમંત્રીએ સિંગલ પોર્ટલ મારફતે પોતાનાં મતવિસ્તારમાં વિવિધ મંત્રાલયોનાં જુદાં જુદાં કાર્યક્રમો અને યોજનાઓનાં અમલીકરણ પર નજર રાખવા સાંસદો અને ધારાસભ્યો માટે વિકસાવવામાં આવેલ સ્માર્ટ ગવર્નન્સ ટૂલ – દિશા પોર્ટલ લોંચ કર્યું હતું. અત્યાર સુધી આ પોર્ટલ પર 41 કાર્યક્રમો અને 20 મંત્રાલયોની યોજનાઓના ડેટાસેટનું સંકલન થયું છે. એમણે નાગરિક કેન્દ્રિત મોબાઇલ એપ ગ્રામ સંવાદ પણ લોંચ કરી હતી, જે ગ્રામીણ વિકાસનાં વિવિધ કાર્યક્રમો પર ગ્રામ પંચાયત સ્તરે માહિતી આપવા નાગરિકો માટે સિંગલ વિન્ડોની સુવિધા આપીને ભારતનાં ગ્રામીણ નાગરિકોને સેવા આપશે અને સક્ષમ બનાવશે. અત્યારે એપ ગ્રામીણ વિકાસ મંત્રાલયનાં સાત કાર્યક્રમોને આવરી લે છે. પ્રધાનમંત્રીએ 11 ગ્રામીણ સ્વરોજગાર તાલીમ સંસ્થાઓ (આરએસઇટીઆઇ)નાં બિલ્ડિંગ અને આઇએઆરઆઈમાં પ્લાન્ટ ફીનોમિક્સ સુવિધાનું ડિજિટલી ઉદ્ઘાટન કર્યું હતું. પ્રધાનમંત્રીએ અહીં 10,000 લોકોને સંબોધન કર્યું હતું, જેમાં સ્વસહાય જૂથો, પંચાયતો, જળ સંરક્ષણ સર્જકો તથા પ્રધાનમંત્રી આવાસ યોજનાનાં લાભાર્થીઓ સામેલ હતાં. એમણે જણાવ્યું હતું કે આજે બે મહાન નેતાઓ – નાનાજી દેશમુખ અને લોકનાયક જયપ્રકાશ નારાયણની જન્મજયંતિ છે, જેમણે પોતાનું જીવન દેશનાં વિકાસ માટે સમર્પિત કર્યું હતું. પ્રધાનમંત્રીએ જણાવ્યું હતું કે, લોકનાયક જયપ્રકાશ નારાયણ યુવાનોમાં અતિ લોકપ્રિય હતાં. તેમણે ઉમેર્યું હતું કે, લોકનાયક જયપ્રકાશ નારાયણ અને ડો. લોહિયા ‘ભારત છોડો’ આંદોલનમાં અતિ સક્રિય હતાં. તેઓ મહાત્મા ગાંધીની અપીલથી પ્રેરિત થયા હતાં. પ્રધાનમંત્રીએ જણાવ્યું હતું કે, લોકનાયક જયપ્રકાશ નારાયણને ક્યારેય સત્તાનાં રાજકારણમાં રસ નહોતો અને તેઓ ભ્રષ્ટાચાર સામે લડ્યાં હતાં. તેમણે કહ્યું હતું કે, નાનાજી દેશમુખે પણ પોતાનું જીવન ગ્રામીણ વિકાસ માટે સમર્પિત કરી દીધું હતું તથા આપણાં ગામડાઓને સ્વનિર્ભર અને ગરીબીમુક્ત બનાવવાનું પસંદ કર્યું હતું. વિકાસ માટે શ્રેષ્ઠ વિચારો હોવા જ પૂરતાં નથી તેવું પ્રધાનમંત્રીએ જણાવ્યું હતું. તેમણે ઉમેર્યું હતું કે, યોજનાઓ સમયસર પૂર્ણ થવી જોઈએ અને વિકાસનાં ફળ ઇચ્છિત લાભાર્થીઓ સુધી પહોંચવા જોઈએ. પ્રધાનમંત્રીએ કહ્યું હતું કે, પ્રયાસો વિસ્તૃત હોવા જોઈએ અને પરિણામલક્ષી હોવા જોઈએ, નહીં કે ઉત્પાદન સંચાલિત. પ્રધાનમંત્રીએ કહ્યું હતું કે, શહેરોમાં ઉપલબ્ધ સુવિધાઓ આપણાં ગામડાઓમાં પણ સુલભ થવી જોઈએ. એમણે જણાવ્યું હતું કે, લોકશાહીનું સાચું હાર્દ જન ભાગીદારીમાં તથા શહેરો અને ગામડાઓની વિકાસયાત્રામાં લોકોને જોડવામાં રહેલું છે. તેમણે ઉમેર્યું હતું કે, સરકાર સાથે નિયમિત ચર્ચાવિચારણા જરૂરી છે. પ્રધાનમંત્રીએ જણાવ્યું હતું કે, સાફસફાઈની સુવિધાઓનો અભાવ ગામડાઓની વિકાસયાત્રાને નુકસાન કરે છે એટલે સરકાર ગ્રામીણ વિસ્તારોમાં શૌચાલયોનું નિર્માણ કરવા કામ કરે છે.
પ્રધાનમંત્રીએ કોલસા અને ખાણકામ ક્ષેત્રને પ્રોત્સાહન આપવા અંગે ચર્ચા કરવા બેઠક યોજી

પ્રધાનમંત્રી શ્રી નરેન્દ્ર મોદીએ કોવિડ-19 રોગચાળાની સ્થિતિને ધ્યાને રાખીને અર્થતંત્રને પ્રોત્સાહન આપવા માટે ખનીજ અને કોલસા ક્ષેત્રોમાં સંભવિત આર્થિક સુધારા વિશે ચર્ચાવિચારણા કરવા માટે આજે એક વિસ્તૃત બેઠકનું આયોજન કર્યું હતું. આ બેઠકમાં સ્થાનિક સ્ત્રોતોમાંથી ખનિજ સંસાધનોની પ્રચૂર ઉપલબ્ધતા સરળતાપૂર્વક સુનિશ્ચિત કરવા, ઉત્ખનન વધારવા, રોકાણ અને આધુનિક ટેકનોલોજીને સ્વીકારવા, પારદર્શક અને કુશળ પ્રક્રિયાઓના માધ્યમથી મોટા પાયે રોજગારીની તકોનું સર્જન કરવા માટે ચર્ચા કરી હતી. આ બેઠકમાં ખનીજની વધારાની ખાણોની હરાજી, હરાજીમાં મોટા પાયે ભાગીદારીને પ્રોત્સાહન આપવા, ખનિજ સંસાધનોનું ઉત્પાદન વધારવા તથા ખનિજ અને એના વહનના ખર્ચમાં ઘટાડો કરવા તેમજ વાણિજ્યિક પ્રક્રિયામાં સરળતા વધારવાની સાથે સાથે પર્યાવરણની દ્રષ્ટિએ ટકાઉ વિકાસ સહિત કાર્બનના ઉત્સર્જનમાં ઘટાડો કરવા પર ચર્ચા વિચારણા કરી હતી. આ દરમિયાન હરાજીના માળખામાં સુધારો કરવા, અસરકારક અને કાર્યદક્ષ સંસ્થાગત વ્યવસ્થાપન કરવા, ઉત્ખનન અને ખાણકામમાં ખાનગી ક્ષેત્રની ભાગીદારી વધારવા, સરકારી ક્ષેત્રને વધારા પ્રતિસ્પર્ધી બનાવવાની સાથે સાથે ખનિજ વિકાસ ભંડોળના માધ્યમથી સામુદાયિક વિકાસ સંબંધિત કામગીરીઓને વ્યાપક બનાવવાથી સંબંધિત મુદ્દાઓ પર પણ ચર્ચા કરી હતી. સ્થાનિક પુરવઠા માટે દરિયાઈ માર્ગોનો ઉપયોગ કરવા સહિત ખનિજની નિકાસ સંબંધિત માળખાગત સુવિધાઓ વધારવા અને એને શ્રેષ્ઠ બનાવવા પણ ચર્ચા વિચારણા કરી હતી. આ બેઠકમાં સંભવિત સુધારાઓ માટે ખાણોમાંથી કોલસાનું રેલવે સ્લાઇડિંગ સુધી વહન કરવા માટે કુશળ અને પર્યાવરણની દ્રષ્ટિએ સુદ્રઢ ફર્સ્ટ માઇલ કનેક્ટિવિટી, રેલવે વેગનો પર ઓટોમેટિક ચઢાવવા, કોલસાનું ગેસિફિકેશન અને લિક્વિડેશન, કોલ બેડ મિથનના ઉત્ખનન પર પણ ચર્ચા થઈ હતી. પ્રધાનમંત્રી શ્રી નરેન્દ્ર મોદીએ રોજગારીની તકો વધારવા અને વિકાસને પ્રોત્સાહન આપવા ખનીજ ક્ષેત્રનાં યોગદાનની સમીક્ષા કરી હતી. તેમણે ખનિજોના ઉત્પાદન અને દેશની અંદર એના પ્રોસેસિંગના ક્ષેત્રમાં દેશની સ્વનિર્ભરતામાં સુધારો કરવા પર વિશેષ ધ્યાન કેન્દ્રિત કર્યું હતું. તેમણે કહ્યું હતું કે, ખનિજ ક્ષેત્રને પોતાની કામગીરી આંતરરાષ્ટ્રીય માપદંડોને અનુરૂપ બનાવવી જોઈએ. તેમણે આ માટે એક કાર્યયોજના બનાવવાની સલાહ આપી હતી. તેમણે કુશળતાપૂર્વક ખાણકામ કરવા માટે અદ્યતન ટેકનોલોજીનો ઉપયોગ કરવાનો આગ્રહ કર્યો હતો. તેમણે મંજૂરી મેળવવામાં વિલંબ ઘટાડવા અને અર્થતંત્રને પ્રોત્સાહન આપવા ખાનગી રોકાણ વધારવાની પ્રક્રિયાને વધારે સરળ બનાવવા રાજ્યો સાથે ભાગીદારી કરવાના લક્ષ્યાંકને નિર્ધારિત કરવાની સૂચના આપી હતી. તેમણે ચાલુ વર્ષે દેશમાં કોલસાનો પુરવઠો મોટા પાયે ઉપલબ્ધ હોવાથી થર્મલ કોલસાની આયાત ઘટાડવાનો લક્ષ્યાંક બનાવવાની સૂચના પણ આપી હતી.